Little Miss Sunshine

Little Miss Sunshine é un filme estadounidense do ano 2006, dirixida por Jonathan Dayton e Valerie Faris. A película gañou o Óscar ó mellor actor secundario (Alan Arkin) e o Óscar ó mellor guión orixinal e foi candidata ó Óscar ó mellor filme, á parte de participar e obter outros premios.

 Sinopse 
Os Hoover realizan unha viaxe a California para presentar a nena Olive (Abigail Breslin) a un concurso de beleza chamado Little Miss Sunshine. Ante a grande ilusión da filla, seus pais Richard (Greg Kinnear) e Sheryl (Toni Collette) deciden facer o longo traxecto durante o cal as personalidades dos membros da familia sairán a flote. Na furgoneta Volkswagen marela que empregan para a viaxe van, á parte dos pais, a cativa, o avó de Olive e pai de Richard (Alan Arkin), que axuda a Olive co concurso, o tío Frank (Steve Carell), profesor experto na obra de Marcel Proust que se recupera dun intento de suicidio tras ser abandonado polo seu mozo, e o irmán de Olive, Dwayne (Paul Dano), fanático de Nietzsche que está realizando un voto de silencio até ingresar na Forza Aérea dos Estados Unidos.

 Personaxes 
 Greg Kinnear como Richard Hoover
 Steve Carell como Frank Ginsberg
 Toni Collette como Sheryl Hoover
 Paul Dano como Dwayne Hoover
 Abigail Breslin como Olive Hoover
 Alan Arkin como Edwin Hoover
 Bryan Cranston como Stan Grossman
 Dean Norris como State Trooper McCleary
 Wallace Langham como Kirby
 Beth Grant como Asistente oficial Jenkins
 Mary Lynn Rajskub como Asistente do concurso Pam
 Matt Winston como Asistente MC

 Premios 
Recibiu en total 31 premios e 34 candidaturas.

 Premios Óscar 
 Ano  Categoría  Candidatos  Resultado2006Mellor filmeCandidata2006Mellor actor secundarioAlan ArkinGañador2006Mellor actriz secundariaAbigail BreslinCandidata2006Mellor guión orixinalMichael ArndtGañadora

 Globos de Ouro 
 Ano  Categoría  Candidatos  Resultado2007Globo de Ouro á mellor película - Comedia ou musicalCandidata2007Globo de Oro á mellor actriz - Comedia ou musicalToni ColletteCandidata

 Premios BAFTA 
 Ano  Categoría  Candidatos  Resultado2006BAFTA á mellor películaCandidata2006BAFTA ó mellor directorJonathan DaytonValerie FarisCandidatos2006BAFTA ó mellor actor secundarioAlan ArkinGañador2006BAFTA á mellor actriz secundariaAbigail BreslinCandidata2006BAFTA á mellor actriz secundariaToni ColletteCandidata2006BAFTA ó mellor guión orixinalMichael ArndtGañadora

 Premios SAG 
 Ano  Categoría  Candidatos  Resultado2006Premio SAG ó mellor elenco de actoresGañadora2006Premio SAG ó mellor actor secundarioAlan ArkinCandidato2006Premio SAG á mellor actriz secundariaAbigail BreslinCandidata

 Comentarios 
 A rodaxe realizouse entre os estados de California e Arizona. Concretamente en Arizona filmouse nas localidades de Chandler, Flagstaff e Phoenix. No estado de California gravouse nos Ánxeles, Santa Clarita e Ventura.
 O DVD trae finais alternativos onde rouban o premio do concurso.
 Os directores, habituais no mundo dos vídeos musicais, realizaron videoclips para Red Hot Chili Peppers, R.E.M., The Smashing Pumpkins e Oasis, entre outros.
 A actriz Mary Lynn Rajskub (1971) fai unha aparición cun pequeno papel na fin do filme.

 Banda sonora 
 Sufjan Stevens: Chicago (Sufjan Stevens).
 Matt Winston: America The Beautiful (tradicional).
 Francisco Javier González e Jose Zúñiga: Tu Abandono (Xocoyotzin Herrera).
 John Ehrlich: Information Highway (John Ehrlich).
 DeVotchka: Enemy Guns (DeVotchka).
 Casandra Ashe: Give My Regards To Broadway (George M. Cohan).
 Conway Twitty: Fifteen Years Ago (Raymond A. Smith).
 Inspiration: You've Got Me Dancing (Gordon Pogoda e Barry Upton).
 DeVotchka: La llorona (tradicional).
 Lindsey Jordan: Rodeo Queen (Darvin Jordan).
 David Sparkman: Martini Lounge (David Sparkman, Scott Nickoley e Jamie Dunlap).
 Pulse: Give It Up (Marc Dold e Judith Martin).
 John Ehrlich: Change The World (John Ehrlich).
 Julie Griffin: Let It Go (Gordon Pogoda).
 Rick James: Super Freak (Rick James e Alonzo Miller).
 DeVotchka: Til The End Of Time (Nick Urata e DeVotchka).
 Sufjan Stevens: No Man's Land (Sufjan Stevens).

 Guión 
Antes de escribir o guión, Arndt leu nun xornal que o actor e gobernador de California Arnold Schwarzenegger, nun discurso ante uns escolares, dixo: «Se hai algo neste mundo que me dea noxo, son os perdedores. Desprézoos profundamente». Como resultado, Arndt creou un guión satirizando esa actitude.

 Notas 

 Véxase tamén 
 Ligazóns externas 

 Ficha en AllMovie 
 Ficha en RottenTomatoes 
 Ficha en Metacritic 
 Ficha en BoxOfficeMojo 

Categoría:Filmes de 2006
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Jonathan Dayton e Valerie Faris
Categoría:Gañadores do premio César
Categoría:Filmes de Fox Searchlight Pictures
Categoría:Filmes rodados en California
Categoría:Filmes rodados en Novo México
Categoría:Filmes rodados en Arizona
Categoría:Filmes ambientados en Novo México
Categoría:Filmes sobre depresión
Categoría:Filmes sobre temática LGBT dos Estados Unidos de América
Categoría:Filmes sobre familias disfuncionais
Categoría:Filmes cuxo guionista gañou o Óscar ó mellor guión orixinal